CELEX: 62014FN0043
Language: da
Date: 2014-04-14 00:00:00
Title: Sag F-43/14: Sag anlagt den 14. april 2014 — ZZ mod Kommissionen

1.9.2014   
            
            
               DA
            
            
               Den Europæiske Unions Tidende
            
            
               C 292/61
            
         Sag anlagt den 14. april 2014 — ZZ mod Kommissionen
   (Sag F-43/14)
   2014/C 292/79
   Processprog: fransk
   
      Parter
   
   
      Sagsøger: ZZ (ved advokat S. Orlandi)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af afgørelsen om at godskrive sagsøgerens pensionsrettigheder i Unionens pensionsordning i medfør af de nye almindelige gennemførelsesbestemmelser til artikel 11 og 12 i bilag VIII til tjenestemandsvedtægten samt af afgørelsen af 19. august 2013 om afslutning af sagen vedrørende overførsel af de pensionsrettigheder, som sagsøgeren har erhvervet i Caisse nationale d'assurance vieillesse des travailleurs salariés (CNAVTS)
   
      Sagsøgerens påstande
   
   
               —
            
            
               Det fastslås, at artikel 9 i de almindelige gennemførelsesbestemmelser til artikel 11, stk. 2, i bilag VIII til vedtægten er ulovlig og følgelig ikke finder anvendelse.
            
         
               —
            
            
               Afgørelsen af 18. september 2013 om at godskrive de pensionsrettigheder, som sagsøgeren har erhvervet før tiltrædelsen af tjenesten, i forbindelse med overførslen af disse til Den Europæiske Unions institutioners pensionsordning, i medfør af de almindelige gennemførelsesbestemmelser i artikel 11, stk. 2, i bilag VIII til vedtægten af 3. marts 2011, annulleres.
            
         
               —
            
            
               Afgørelsen af 19. august 2013 om at afslutte sagen vedrørende overførsel af de pensionsrettigheder, som sagsøgeren har erhvervet i Caisse nationale d'assurance vieillesse des travailleurs salariés (CNAVTS), annulleres.
            
         
               —
            
            
               Europa-Kommissionen tilpligtes at betale sagens omkostninger.